Ny adfærdsforskning viser, at for meget information ofte medfører, at forbrugeren drukner i mængden af information og har svært ved at gennemskue, hvad der er bedst for dem fx vedrørende forsikringer. Det fremgår også af regeringens rapport: ”Forbruger i en digital verden”, at mere information ikke altid er det samme som bedre information. Forsikring & Pension arbejder derfor for, at politikerne altid overvejer om ny lov reelt gavner forbrugerne.